शहनाज गिल बोलीं- लोगों को लगता था सिर्फ सलवार-सूट ही पहन सकती हूं, बिग-बॉस के बाद आया बदलाव
Shehnaaz Gill Speask About Why She Changes Her Personality And Dressing Sense. शहनाज गिल ने हाल ही में बिग बॉस 13 के बाद अपनी पर्सनालिटी और ड्रेसिंग सेंस में आए बदलावों पर बात की। उन्होंने अपनी बॉडी ट्रांसफॉर्मेशन जर्नी के बारे में बताया
शहनाज गिल ने हाल ही में बिग बॉस 13 के बाद अपनी पर्सनैलिटी और ड्रेसिंग सेंस में आए बदलावों पर बात की। उन्होंने अपनी बॉडी ट्रांसफॉर्मेशन जर्नी के बारे में बताया । शहनाज के मुताबिक उन्होंने ऐसा इसलिए किया क्योंकि बिग बॉस में अपियरियेंस के बाद लोग उन्हें लेकर नेगेटिव कमेंट्स किया करते थे। मोटे होने की वजह से उन्हें सभी के ताने सुनने पड़ते थे। उन्हें खुद के मोटापे से शर्मिंदगी महसूस होती थी।
मोटे होने की वजह से बॉडी शेमिंग का शिकार हुई
न्यूज एजेंसी PTI से बातचीत के दौरान शहनाज ने कहा- मैंने खुद को बदला है, खुद पर मेहनत की है। जब लोगों ने मुझे अच्छी सलाह दी तो मैंने उन्हें फॉलो किया और खुद में सुधार लाया। मैंने अपना वजन कम किया, क्योंकि बिग बॉस के दौरान मोटे होने की वजह से मैं बॉडी शेमिंग का शिकार हुई, मैंने लोगों की बहुत सी बातें सुनीं।​​​​
मैंने लोगों के दिमाग में पल रहे वहम को तोड़ दिया
शहनाज ने आगे कहा- ‘मैंने अपनी स्टाइल बदल ली क्योंकि लोगों को लगता था कि मैं केवल सलवार सूट ही पहन सकती हूं। मैंने लोगों के दिमाग में पल रहे उस वहम को तोड़ दिया। आगे भी मैं ऐसा ही करती रहूंगी ताकि आगे बढ़ती रहूं।’
अनिल कपूर के साथ जल्द फिल्म में नजर आएंगी शहनाज 
वर्कफ्रंट की बात करते तो शहनाज गिल फिल्म किसी का भाई किसी की जान से अपना डेब्यू किया है। इसके अलावा वो यूट्यूब टॉक शो देसी वाइब्स विद शहनाज गिल होस्ट करती है। इसके अलावा उन्होंने रिया कपूर के साथ अपनी अपकमिंग फिल्म की शूटिंग भी पूरी कर ली है। इस फिल्म में उनके साथ अनिल कपूर और भूमि पेडनेकर भी नजर आएंगी। इसके अलावा शहनाज साजिद खान की फिल्म 100% में नोरा फतेही और रितेश देशमुख के साथ एक्टिंग करती नजर आएंगी।